Fraierul ăla mic plătit la kilogram de Felix, Daniel Constantin, latră pe tv-uri de 24 de ore că, pe înțelegerea cu PNL, PC trebuia să fi avut președinția Senatului. PC, adică Partidul Conservator, acel partid care nu a participat niciodată singur în alegeri și care nu ar fi intrat niciodată în Parlament (adică nu ar fi adunat minimum 5% din voturi) dacă nu ar fi făcut parte din alianțe electorale.

Aflăm, deci, de ieri, că PC voia (nici mai mult, nici mai puțin!) șefia Senatului, la schimb cu nominalizarea lui Crin Antonescu la prezidențiale, din partea USL. Cum în chiar protocolul USL, anterior venirii la putere a USL (adică mai 2012), se prevede că Ponta urma să fie premier și Crin Antonescu președinte (candidat, adică), reiese că PC urma să aibă șefia Senatului încă dinainte de suspendarea președintelui Băsescu. Scenariul, deci, e transparent: turnătorul Felix (cel care a anunțat suspendarea președintelui) urma să preia președinția Senatului, apoi pe cea a României, cît timp Băsescu ar fi fost suspendat.

Vă imaginați că turnătorul Felix ar fi fost președintele României?! Interimar, dar președinte! Cu servicii pe mînă, cu NATO, cu fir scurt, cu numiri de magistrați, cu tot! Brrrr! Ce coșmar!